Yuvraj
300వ వన్డే ఆడిన యువరాజ్‌
లండన్‌: భారత వెటరన్‌ క్రికెటర్‌ యువరాజ్‌ సింగ్‌ 17ఏళ్ల తన కెరీర్‌లో అరుదైన మైలురాయిని స్వంతం చేసుకున్నాడు. కేవలం కొంతమందికి మాత్రమే సాధ్యమైన 300వన్డేల మార్కును చాంఫియన్స్‌ ట్రోఫీలో గురువారం బంగ్లాదేశ్‌తో జరిగిన వన్డే మ్యాచ్‌ ద్వారా యువీ చేరి అరుదైన ఆఘనత సాధించాడు. భారత తరుపున కేవలం నలుగురు ఆటగాళ్లు మాత్రమే 300 వన్డేలాడగా, వారి సరసన యువీ చేరనున్నాడు. అంతకుముందు భారత మాజీ క్రికెటర్లు మహ్మద్‌ అజారుద్ధీన్‌, సచిన్‌ టెండూల్కర్‌, సౌరభ్‌ గంగూలీ, రాహుల్‌ ద్రవిడ్‌లు మాత్రమే 300మార్కును చేరిన వారిలో ఉన్నారు. 2000 సంవత్సరంలో కెన్యాతో జరిగిన మ్యాచ్‌ ద్వారా వన్డేల్లో ఆరంగ్రేటం చేసిన యువీ 17ఏళ్ల క్రికెట్‌ కెరీర్‌లో తనదైన మార్కును చూపెడుతూ భారత జట్టు విజయాల్లో కీలక పాత్ర పోషిస్తున్నాడు. 2007లో భారత జట్టు మినీ వరల్డ్‌ కప్‌ను సాధించడంలో కీలకపాత్ర పోషించిన యువీ 2011 వన్డే వరల్డ్‌కప్‌లో కూడా సత్తా చాటి ప్లేయర్‌ ఆఫ్‌ ద సిరీస్‌ గెలుచుకున్నాడు.
మరొకవైపు 2002లో ఇంగ్లండ్‌తో జరిగిన నాట్‌వెస్ట్‌ ఫైనల్లో భారత్‌ విజయం సాధించడంలో యువీ ముఖ్య భూమిక పోషించాడు. ఇలా చెప్పుకుంటూ పోతే భారత్‌కు ఎన్నో మధురమైన విజయాల్ని అందించిన ఘనత యువీది. ఛాంపియన్స్‌ ట్రోఫీలో ఈ అరుదైన రికార్డు అందుకోవడం పట్ల యువరాజ్‌ ఎంతో సంతోషంగా ఉన్నాడు. ఇక్కడ విశేషమేమిటంటే యువరాజ్‌ సింగ్‌ 2000వ సంవత్సరంలో జరిగినఛాంపియన్స్‌ ట్రోఫీ ద్వారా ఆస్ట్రేలియాతో జరిగిన మ్యాచ్‌తో వన్డేల్లో ఆరంగేట్రంచేశాడు. తన తొలివన్డేలో యువరాజ్‌ అర్థసెంచరీని సాధించాడు. 2011 వరల్డ్‌ కప్‌ తర్వాత అరుదైన జెర్మ్‌సెల్‌ క్యాన్సర్‌ను జయించి తిరిగి మైదనాంలోకి అడుగు పెట్టిన యువరాజ్‌ ప్రస్తుతం పరిమిత ఓవర్ల క్రికెట్‌లో అద్భుత ప్రదర్శన చేస్తున్నారడు. తన 17ఏళ్ల సుదీర్ఘ కెరీర్‌లో ఎన్నో ఎత్తుపల్లాలు చవి చూసిన యువరాజ్‌ కెరీర్‌ ఆరంభంలో మెక్‌గ్రాత్‌,బ్రెట్‌లీ, గిలెస్పీ లాంటి ప్రమాదకర బౌలర్లను అవలీలగా ఎదుర్కొని తన సత్తాచాటాడు. తన కెరీర్‌లో 300వ వన్డే ఆడుతున్న యువరాజ్‌ సింగ్‌పై మాజీ క్రికెటర్లు వివిఎస్‌ లక్ష్మణ్‌, వీరేంద్ర సెహ్వాగ్‌తో పాటు హర్బజన్‌ సింగ్‌, టీమిండియా ఓపెనర్‌ శిఖర్‌ ధావన్‌లు శుభాకాంక్షలు తెలిపారు.
యువరాజ్‌కి గంగూలీ గిఫ్ట్‌ కెరీర్‌లో 300వ వన్డే మైలురాయిని అందుకున్న భారత్‌ ఆల్‌రౌండర్‌ యువరాజ్‌ సింగ్‌కి మాజీ కెప్టెన్‌ సౌరభ్‌ గంగూలీ ప్రత్యేక బహుమతిఅందించారు. ఛాంపియన్స్‌ట్రోఫీలో భాగంగా బంగ్లా దేశ్‌తో సెమీస్‌ మ్యాచ్‌కు ముందు జరిగినజట్టు సమావేశానికి హాజరైన గంగూలీ కెప్టెన్సీలోనే కెన్యాతో 2000లో జరిగిన వన్డేమ్యాచ్‌ద్వారా క్రికెట్లోకి యువరాజ్‌సింగ్‌ ఆరంగ్రేటంచేశాడు. భారత్‌ తరుపున 300 వన్డే మైలురాయినిఅందుకున్న క్రికెటర్లు అజహరుద్దీన్‌, సచిన్‌ టెండూల్కర్‌, సౌరవ్‌ గంగూలీ, రాహుల్‌ ద్రవిడ్‌మాత్రమే. తాజాగా ఈఘనతసాధించిన ఐదోక్రికెటర్‌గా యువీ నిలిచాడు. టీమిండియాతో కలిసి ఒక మ్యాచ్‌ ఆడినా చాలు అనుకునేవాడిని ఈసందర్భంగా యువరాజ్‌ మాట్లాడుతూ కెరీర్‌లో 300వ వన్డే ఆడుతున్నందుకు చాలా సంతోషంగా ఉంది. భారత్‌ తరుపున క్రికెట్‌ ఆడటం నేను గౌరవంగా భావిస్తాను. టీమిండియాతో కలిసి ఒక మ్యాచ్‌ ఆడినా చాలు అనుకునేవాడిని…అలాంటిది సుదీర్ఘంగా భారత్‌ జట్టుతో కలిసి ఆడే అవకాశం దక్కింది.
మధ్యలో ఎన్నో ఎత్తు పల్లాలు చూశాను. అవన్నీ తట్టుకుని మళ్లీ జట్టులో స్థానం సంపాదించడం సాధారణమైన విషయం కాదు అని యువీ వివరించాడు. యువరాజ్‌లో పోని చిలిపితనం భారత్‌ జట్టులోకి వచ్చి 17ఏళ్లు అవుతున్నా యువరాజ్‌ సింగ్‌లో చిలిపితనం పోలేదు. ఈస్టార్‌ ఆల్‌రౌండర్‌ ఎక్కడ ఉన్నా ఆపరిసరాలన్నీ సరదాతో నిండిపోతుంటాయి. అది డ్రస్సింగ్‌ రూము అయినా…జట్టు డగౌట్‌ అనే తేడా ఉండదు. తాజగా బంగ్లాదేశ్‌పై సెమీస్‌ మ్యాచ్‌ కెరీర్‌లో 300వ వన్డే పూర్తిచేసుకున్న యువరాజ్‌ సింగ్‌, సరదా వీడియోను అభిమానులతో పంచుకున్నారు. ఓవల్‌ క్రికెట్‌ గ్రౌండ్‌ సమయంలోని భవనంలోకి యువరాజ్‌ వెళ్తుండగా..అతను డోర్స్‌ని టచ్‌ చేయకుండానే యువీ గమనానికి అనుగుణంగా అవి తెరుచుకోవడం…మళ్లీ బిగిసుకోవడాన్ని విరాట్‌ కోహ్లీ వీడియో తీశాడు. ఈ సరదా వీడియోని అభిమానులతో పంచుకున్న యువరాజ్‌ సింగ్‌ అద్వితీయ శక్తులు అనుకుంటున్నారా…? అని రాసుకొచ్చాడు. డోర్స్‌కి సెన్సార్స్‌ అమర్చడంతోనే అవి మనిషి గమనం ఆధారంగా తెరుచుకోవడం,బిగుసుకోవడం జరుగుతుంటుంది. ఇప్పుడు ఈవీడియో సోషల్‌ మీడియాలో హల్‌చల్‌ చేస్తోంది.